Na temelju članka 9. Odluke o izvršavanju Proračuna Grada Šibenika za 2025. godinu (“Službeni glasnik Grada Šibenika“, broj 12/24) i članaka 27. i 30. Zakona o Hrvatskom Crvenom križu („Narodne novine“, broj 71/10 i 136/20), gradonačelnik grada Šibenika donosi

**O D L U K U**

**o izmjeni Odluke o raspodjeli sredstava iz Proračuna Grada Šibenika za**

 **2025. godinu - Tekuće donacije udrugama civilnog društva -**

**I.**

U Odluci o raspodjeli sredstava iz Proračuna Grada Šibenika za 2025. godinu - Tekuće donacije udrugama civilnog društva („Službeni glasnik Grada Šibenika“, broj 4/25) u točki I.:

- u stavku 1. iznos od „197.000,00 EUR“ mijenja se u iznos „281.000,00 EUR“;

- u stavku 3. pod b) iznos od „126.468,00 EUR“ mijenja se u iznos „210.468,00 EUR“.

**II.**

 Ova Odluka stupa na snagu danom donošenja, a bit će objavljena u „Službenom glasniku Grada Šibenika“.

KLASA:402-02/25-01/01

Urbroj: 2182-1-05/1-25-9

Šibenik, 30. rujna 2025.

 GRADONAČELNIK

 Željko Burić,dr.med.

Dostaviti:

1. „Službeni glasnik Grada Šibenika“
2. Upravni odjel za financije – ovdje
3. Upravni odjel za društvene djelatnosti – ovdje
4. Dokumentacija – ovdje
5. Arhiva – ovdje

**O b r a z l o ž e n j e**

 U Proračunu Grada Šibenika za 2025. godinu i projekcija za 2026. i 2027. godinu (“Službeni glasnik Grada Šibenika”, broj 12/24 i 9/25) planirana su sredstva za Programe udruga građana u iznosu od 197.000,00 EUR. Sredstva su planirana prema projekcijama iznosa iz prethodne godine, u dijelu koji se odnosi na financijska sredstva za Gradsko društvo Crvenog križa Šibenik.

 Prema Zakonu o Hrvatskom Crvenom križu (“Narodne novine”, broj 71/10 i 136/20) jedinice lokalne i područne (regionalne) samouprave dužne su za financiranje djelatnosti Crvenog križa osigurati sredstva u visini 0,5% prihoda ostvarenog u prethodnoj godini. Tako je za djelatnost Gradskog Crvenog križa ostvaren iznos od 210.391,76 EUR za 2025. godinu, koja sredstva nije bilo moguće planirati u točnom iznosu prilikom izrade Proračuna Grada Šibenika za 2025. godinu i raspisivanja Javnog natječaja za financiranje programa/projekata javnih potreba Grada Šibenika za 2025. godinu

 Preostala sredstva u okviru ove Odluke raspoređena su sukladno planiranom iznosu za djelovanje udruga civilnog društva nakon provedene procedure Javnog natječaja iz prethodnog stavka i ovom Odlukom nisu mijenjana.

 Usklađenje ovih iznosa izvršeno je sukladno I. izmjenama i dopunama Proračuna Grada Šibenika za 2025. godinu i projekcija za 2026. i 2027. godinu.